Saturday, April 28, 2012
Thursday, April 26, 2012
03.05 - kell 13.15 algklasside solistide konkurss
04.05 - Rakvere Gümnaasiumi õpilaste kontsert meie koolis
09.05 - tasemetöö eesti keeles (funksionaalne lugemine)
10.05 - tasemetöö eesti keeles (etteütlus)
11.05 - kell 17.00 kevadpidu
14.05 - Tammiku koristamine
16.05 - tasemetöö matemaatikas (peastarvutamine)
17.05 - tasemetöö matemaatikas (kirjalik lahendamine)
18.05 - päev Tartus AHHAA keskuses (täpsem info varasemas blogis)
24.05 - koos 3.klassiga päev Olustvere mõisas (Põllumajandusministeeriumi rahastatud projekt)
28.05 - kell 18.00 direktori vastuvõtt parimatele lõpetajatele ja nende vanematele
30.05 - 4.tunni ajal 9.klassi lõpukell/tutipidu
04.06 - orienteerumispäev
05.06 - pidulik koolilõpu aktus, tunnistused
NB! Kogu maikuu jooksul kogume klassi nurka vanapaberit ja kasutatud patareisid (klassidevaheline ja ka individuaalne võistlus), et need kuu lõpus majandusjuhatajale üle anda.
Wednesday, April 25, 2012
Tuesday, April 24, 2012
Friday, April 20, 2012
Lill õitseb,
grill suitseb.
Kätte jõudis kevad,
metsa ääres sinililled kenad.
Maja nurgas viimane lumi,
esimene mesilase sumin.
Heliis
Kevade algus
Vihma sajab plirts-plärts,
kätte on jõudnud märts.
Õues rohi tärkab,
peenral lilleke ärkab.
Pajukiisud pehmed hallid,
on nagu lumepallid.
Ma tuulutan tuba,
kevad selleks annab luba.
See ongi kevadluule,
mida iga päev ei kuule.
Sigrit
Kevad
Päike piilub pilve vahelt,
nüüd on õues soe ja lahe.
Rattad välja võtame,
sõitma ruttu tõttame.
Kappi panin kindad-salli,
välja võtsin jalka palli.
Puude otsas linnulaul,
dirigendiks Peeter Saul.
Andris Marten
Kevad
Mina lähen õue,
kevad poeb mulle põue.
Pajukiisud hallid,
okstel nagu pallid.
Martin K
Kevad
Vihma sajab plirts-plärts,
kätte jõudnud on märts.
Muru juba kasvab õues,
lillejupid on mul põues.
Rauno
Töid hinnatakse ja auhindu antakse välja kolmes vanuserühmas
(6-10aastased, 11-14aastased, 15-19aastased) ning auhindadeks on
Prestigio tahvelarvutid, Sony Ericssoni nutitelefonid ja Canoni
digifotoaparaadid inspiratsiooni ülesvõtmiseks ja talletamiseks ning
eriauhindadeks mittetehnoloogilised abivahendid inspiratsiooni
tekitamiseks ja energia saamiseks.
Noortelt ootame ideekavandeid, kus kirjeldatakse vahendit ning seda,
milliseid teadmisi-oskusi väljapakutud vahendi abil õppida saab ning
miks ja kuidas see õppimise ja õpetamise huvitavamaks, paremaks ja
mõnusamaks teeb.
Töid hindab asjatundjatest koosnev žürii, kus on nii õpetajaid,
õppekavade eksperte, ajakirjanikke kui teaduse populariseerijaid.
Tööd tuleb esitada hiljemalt 30.aprill e-postiaadressil konkurss(at)hm.ee või postiga
„Õpilaskonkurss“ Haridus- ja Teadusministeerium, 51007, Munga 18, Tartu.
Täiendav info tingimuste kohta:
Kodulehel: www.hm.ee/index.php?0512852 <http://www.hm.ee/index.php?0512852>
Facebookis: www.facebook.com/haridusministeerium
<http://www.facebook.com/haridusministeerium>
Thursday, April 19, 2012
Tehnoloogiasaalis saavad julgemad külastajad sõita jalgrattaga saali kohal köiel, tirida end lae alla ning tunnetada vabalangemist, sõita liftiga maapõue, teha endast fotojäädvustuse lõhkeva õhupalliga, kõndida tunnelis, kus saab panna proovile oma tasakaalu, jäädvustada oma varju seinale ning teha palju muud põnevat.
Elusaalis saab näha, kuidas kooruvad tibud, elavad ookeanikalad ning toimetavad oma igapäevast elu metsakuklased.
Veemaailmas saavad lustida nii noored kui vanad - on võimalik tekitada tornaadosid, tulistada veekahurist ja ehitada toimiv veevärgisüsteem.
Lisaks eelpool nimetatud tegevustele vaatame teadusteatri etendust, kus tehakse kärtsu/mürtsu ja seletatakse lahti, kuidas loodusseadused toimivad.
Võtame osa šokolaadi valmistamise töötoast.
Keha saab kinnitada Newtoni kohvikus.
Kogu päev (välja arvatud kohviku külastamine) läheb maksa 17 eurot , st näitusekülastus on 8 eurot, töötuba 2 eurot ja bussisõit 7 eurot.
Wednesday, April 11, 2012
Täna hommikul enne kella kaheksat startisime Tartumaale, Ülenurme Põllumajandusmuuseumisse, et saada osa tasuta projektist "Rukkileib ja või meie laual".
Esimesena viidi meid leivataresse, kus näidati suuri leivaküpsetamise ahjusid; uuriti, millest leivatainast tehakse; selgitati, miks on kodus leiba kasulik küpsetada.
Paar tublimat perenaist said leivataignast voolida sobiva kuju ja suurusega leivapätsi ning teha sellele ka tunnusmärk peale. Arvati, et tammetõru sobib meie leivale kõige paremini. Leivatare perenaise abiga saime enda voolitud leivapätsi ka ahju küpsema pandud.
Teises toanurgas käis usin võitegemine. Selleks tuli oma käsi väga kiireid liigutusi tegema panna, et koorekastis korralik või saaks tekkida.
Suur tung oli kuumade, ahjus valmis saanud leibade ahjust välja tõstjate valimisel. Selgus, et see pole sugugi kerge töö, sest ühel tõstjal kukkus leib labida pealt maha.
Tüdrukud tunglesid leiva õliga katmise järjekorras.
Õpitoas näidati filmi rukki ajaloost. Saime teada, kuidas esialgu tundunud nn umbrohust sai väärtuslik vili. Filmis räägiti ja nädati erinevaid masinaid ja tööriistu, mida läheb vilja töötlemiseks tarvis (rehepeksumasin, tuule-, vesiveski, käsikivi, kombain jms.)
Lõpuks jagati paari peale küsimused, millele kas paar ise või koos teiste õpilaste abiga vastused sai.
Küünis sai iga õpilane ära proovida kõiksugu vahendeid, mida kasutatakse vilja töötlemisel - sirp, rukkivikat ehk rauts, rautsi reha, kood, käsikivi... Õpilased said proovida käsikividega vilja jahvatamist ning koodiga viljavihkude peksmist. Selgus, et ka see on päris keeruline ja jõudu nõudev töö. Mitte kõik ei saanud selle tööga hakkama.
Käigu lõpuks suundusime söögimajja, kus ootas ees taldriku täis kartuliputru koos hakklihakastmega, tops kaljat ning endaküpsetatud leib ja valmis saanud või.
Käigust jäi klassile mälestuseks lauamäng "Kuidas valmib leib", "Ahjualuse leivaraamat" ning reklaamleht "Vanarahva arvamusi leivast", milles erinevad retseptid leivatoitude valmistamisest ja muidugi ka leivavalmistamise õpetus.
Pilte käigust leiad kooli kodulehelt galeriist.
Tuesday, April 10, 2012
Seoses Rakvere nimetamisega käesoleva aasta metsapealinnaks, on toimumas väga palju põnevaid üritusi ja võistlusi. Välja on kuulutatud põnev fotokonkurss "Metsas on väge".
Konkursil osaleja võib võistlusele esitada kuni 5 viimase aasta jooksul tehtud fotot. Võistlusele oodatakse nii värvilisi kui mustvalgeid fotosid mõõtmetega vähemalt A4. Võistlusele esitatud fotod peavad olema eraldi ümbrises, kuhu on kirjutatud autori nimi, aadress, millal ning kus on ülesvõte tehtud ning mis sündmust see kujutab.
Esitatavad fotod peavad olema võistleja enda tehtud ja kajastama võistluse teemat. Võistluse teema on „Metsas on väge“.
Konkursile esitatavad tööd tuleb tuua või saata aadressile Rakvere Linnavalitsus, Tallinna tn. 5, 44306 Rakvere, märksõna all „Metsanädala fotokonkurss“. Tööde esitamise viimane tähtaeg on 16. aprill 2012. Konkursi tulemused selguvad 19. aprillil ja need avaldatakse Eesti Metsaseltsi koduleheküljel. Preemiad saadetakse võitjatele postiga.
Monday, April 9, 2012
Kes on mõne asja suhtes allergiline, siis võta palun kindluse mõttes oma vajalikud rohud kaasa.
Kes ei kannata pikka bussisõitu, siis nendel võtta kaasa vajalikud vahendid (kotid, taskurätikud).
Orienteeruvalt kell 14.00 jõuame kooli tagasi.
Täpsemat infot eesolevast sõidust leiad varasemat blogist.
Thursday, April 5, 2012
Täna käisime klassiga muuseumitunnis "Kes toob meile lihavõttemune?". Paljude õpilaste jaoks oli käik sellesse suurde muuseumimajja esmakordne. Vähesed olid Tallinna tn. muuseumis ka varem oma vanematega käinud.
Eestoas räägiti õpilastele kevadpühade erinevatest nimetustest ning kommetest, mis nende pühadega seotud. Näidati väga vanu lihavõttepostkaarte ning uuriti erinevates tehnikates (salvrätikuga, hundinuiapuruga, udusulgedega, sibulakoortega,värviliste sulgedega, hirsiga, marmorvärvidega) kaunistatud mune. Seejärel loeti ette legend, kust sai teada, kuidas jänesest sai lihavõttemunade laialijagaja.
Tagatoas sai iga õpilane valmistada endale pühadekaardi ette antud materjalidest. Seejärel said munad laialijaotatud ning kahe kaupa hakati neid vette kastma, et püüda kinni marmorvärvitilkasid. Teise muna jaoks kateti muna ohtra liimiga ning seejärele veeretati seda hirsitaldrikus.
Muuseumist lahkusid kõik oma pühadekaardi ning marmorvärvidega kunistatud munaga. Hirsiga kaetud munad kuivavad esmaspäevani klassis, siis saab igaüks selle endale koju kaasa.
Rohkem pilte muuseumitunnist näed kooli pildigaleriist.
Tuesday, April 3, 2012
Täna käisime klassiga Rakvere Väikeloomakliinikus õppekäigul.
Alguses räägiti lastele, mis koht see loomakliinik on; keda sinna oodataks; mis nendega seal tehakse. Vajadusel said lapsed täpsustavaid küsimusi küsida.
Seejärele tehti meile ekskursioon loomakliiniku ruumides. Näidati erinevateks protseduurideks mõeldud ruume (röntgenitegemise ruumi; nn hotellituba, kuhu vajadusel jäetakse loom ööpäevaks järelkontrolli; operatsioonituba; pesemis-/kasimisruum)
Õppekäigu lõpuks said lapsed tutvuda lähemalt müügiks mõeldud toodetega. Mõnigi laps soetas enda lemmikule uue mänguasja.
Klassile kingiti loomakliiniku poolt suur plekist "Pro Plani" karp. Meiepoolt jäi loomakliinikut kaunistama punt kevadisi tulpe.
Täna tõmbasime joone alla sellele pikale ja mahukale pranglimise võistlusele. Hommikusel kogunemisel tegime teatavaks klasside paremiku, keda premeeriti suurte šokolaadide ja diplomitega. Teised osavõtjad said meeneks "Tubli pranglija" kleepsu.
|Karl||2640||2962||2358||7960||01.|
|Steven S||1906||2672||2484||7062||02.|
|Martin K||1957||2521||2352||6830||03.|
|Sigrit||1589||1618||1123||4330||04.|
|Kevin||896||1350||2023||4269||05.|
|Andris Marten||1775||2061||3836||06.|
|Siim||1518||1540||278||3336||07.|
|Ragne||774||988||1535||3297||08.|
|Mait||864||1043||1186||3093||09.|
|Greete-Liis||562||943||1450||2955||10.|
|Anna||1332||795||753||2880||11.|
|Rauno||962||1423||440||2825||12.|
|Laura Luise||730||797||1145||2672||13.|
|Heliis||770||756||1003||2529||14.|
|Steven V||526||942||1052||2520||15.|
|Martin A||789||883||813||2485||16.|
|Kadri-Ann||562||779||830||2171||17.|
|Anete||558||353||1077||1988||18.|
|Carmella||813||995||1808||19.|
|Aleksander||512||680||566||1758||20.|
|Cäroly||460||421||495||1376||21.|
|Kardo||452||859||1311||22.|
|Georg||340||408||278||1026||23.|
|I etapp||II etapp||III etapp||Punkte kokku||Koht|